proxectonos/corpus_dominio_legal_administrativo_tmp huggingface dataset:
RESOLUCIÓN do 7 de abril de 2011, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 40/2010, do 29 de decembro, de almacenamento xeolóxico de dióxido de carbono.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/04/2011

Consonte o establecido no artigo 33º da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo na presente resolución.
Santiago de Compostela, 7 de abril de 2011.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 40/2010, do 29 de decembro, de almacenamento xeolóxico de dióxido de carbono
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 24 de marzo de 2011, adoptou o seguinte acordo:
Primeiro.-Iniciar negociacións para resolver as discrepancias manifestadas en relación cos artigos 3º; 5º; 8º.6 segundo parágrafo; 9º.6 e 7; 10º.4, 6 e 7; 11º; 13º; 15º; 19º.2 e 3; 23º; 24º; 25º; 26º.1, 3, 4 e 5; 27º; 28º.4; 38º; disposición adicional primeira, segunda e terceira; disposición derradeira décimo primeira e disposición derradeira décimo cuarta da Lei 40/2010, do 29 de decembro, de almacenamento xeolóxico de dióxido de carbono.
Segundo.-Designar un grupo de traballo para propor á Comisión Bilateral de Cooperación a solución que proceda.
Terceiro.-Comunicar este acordo ao Tribunal Constitucional, antes do vindeiro día 31 de marzo de 2011, por calquera dos órganos mencionados no artigo 33º.2 da Lei orgánica 2/1979, do 3 de outubro, do Tribunal Constitucional, para os efectos que no propio precepto se establecen, así como inserir o presente acordo no Boletín Oficial del Estado e no Diario Oficial de Galicia.
Madrid, 24 de marzo de 2011. Manuel Chaves González, vicepresidente terceiro e ministro de Política Territorial e Administración Pública; Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 7 de abril de 2011, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 13/2010, do 17 de decembro, do comercio interior de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/04/2011

Consonte o establecido no artigo 33º da Lei orgánica 2/1979, do 3 de outubro, do tribunal constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do Acordo que figura como anexo nesta resolución.
Santiago de Compostela, 7 de abril de 2011.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei da Comunidade Autónoma de Galicia 13/2010, do 17 de decembro, do Comercio Interior de Galicia
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 22 de marzo de 2011, adoptou o seguinte acordo:
Primeiro.-Iniciar negociacións para resolver as discrepancias manifestadas en relación cos artigos 25º números 1.a) e 4.; 31 (número 2); 32 número 2, letras d), g) e h); 37 letra a); 40 (número 1); 47 (letra b); 57 (número 1, parágrafo 2º e número 2, parágrafo 1º); 67 (número 1, letra b); 73 (número 2); 76 (número 1, párrafo 3º); 92 (número 2); e 94 (número 2) da Lei da Comunidade Autónoma de Galicia 13/2010, do 17 de decembro, do comercio interior de Galicia.
Segundo.-Designar un grupo de traballo para propor á Comisión Bilateral de Cooperación a solución que proceda.
Terceiro.-Comunicar este acordo ao Tribunal Constitucional, antes do vindeiro día 30 de marzo de 2011, por calquera dos órganos mencionados no artigo 33º.2 da Lei orgánica 2/1979, do 3 de outubro, do Tribunal Constitucional, para os efectos que no propio precepto se establecen, así como inserir este acordo no Boletín Oficial del Estado e no Diario Oficial de Galicia.
Madrid, 22 de marzo de 2011. Manuel Chaves González, vicepresidente terceiro e ministro de Política Territorial e Administración Pública; Alfonso Rueda Valenzuela, conselleiro de Presidencia, Administracións Públicas e Xustiza.
ORDE do 6 de abril de 2011 pola que se incorpora un novo procedemento ao Rexistro Electrónico da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 14/04/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, o seguinte procedemento:
IN421G.-Presentación de solicitudes, escritos e comunicacións, do novo procedemento «Caldeiras de Biomasa de Potencia Media e Alta».
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de abril de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 11 de marzo de 2011 pola que se autoriza a inclusión da escola de música municipal de Xove (Lugo), no Rexistro de Escolas de Música e Danza da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/04/2011

O Concello de Xove solicita a inscrición da escola de música municipal no Rexistro de Escolas de Música e Danza da Comunidade Autónoma de Galicia de conformidade coa Orde do 11 de marzo de 1993, que regula as condicións de creación e funcionamento destas escolas na Comunidade Autónoma de Galicia.
Logo de realizar os trámites que establece a normativa vixente, a xefatura territorial desta consellería, de Lugo, achega o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar a inclusión no Rexistro de Escolas de Música e Danza da Comunidade Autónoma de Galicia da escola de música municipal que se sinala:
Provincia: Lugo.
Concello: Xove.
Localidade: Xove.
Domicilio: Camiño Real, s/n, CP 27870.
Código do centro: 27020872.
Titular: Concello de Xove.
Denominación: Escola de Música Municipal de Xove.
Segundo.-Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro.-O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de marzo de 2011.
Jesús Vázquez Abad
Conselleiro de Educación
e Ordenación Universitaria
ORDE do 3 de marzo de 2011 pola que se resolve a integración da biblioteca da Asociación de Veciños O Árbol (Tomiño) na Rede de Bibliotecas de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 11/04/2011

Vista a proposta do director xeral do Libro, Bibliotecas e Arquivos, de conformidade co establecido no artigo 38º do Decreto 41/2001, do 1 de febreiro, de refundición da normativa en materia de bibliotecas
RESOLVO:
Primeiro.-Integrar na Rede de Bibliotecas de Galicia a biblioteca da Asociación de Veciños O Árbol (Tomiño).
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 3 de marzo de 2011.
Roberto Varela Fariña
Conselleiro de Cultura e Turismo
ORDE do 4 de marzo de 2011 pola que se resolve a integración da Biblioteca Pública Municipal de Ares na Rede de Bibliotecas de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 11/04/2011

Vista a proposta do director xeral do Libro, Bibliotecas e Arquivos, de conformidade co establecido no artigo 38º do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Integrar na Rede de Bibliotecas de Galicia a Biblioteca Pública Municipal de Ares.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 4 de marzo de 2011.
Roberto Varela Fariña
Conselleiro de Cultura e Turismo
CORRECCIÓN de erros.-Resolución do 1 de marzo de 2011 pola que se procede á publicación das subvencións concedidas en virtude da Orde do 22 de abril de 2010, pola que se aproban as bases que rexen as subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 11/04/2011

Advertidos erros na citada resolución, publicada no Diario Oficial de Galicia nº 66, do 4 de abril de 2011, cómpre realizar as seguintes correccións:
Na páxina 5.987, tanto no enunciado como no texto da resolución, onde di:  «Orde do 22 de abril de 2010, pola que se aproban as bases que rexen as subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2011», debe dicir:  «Orde do 22 de abril de 2010, pola que se aproban as bases que rexen as subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2010».
Na mesma páxina, no anexo, onde di: «Realización de actividades dirixidas á xuventude, promoción da información xuvenil e incorporación da xuventude ás novas tecnoloxías durante o ano 2011», debe dicir: «Realización de actividades dirixidas á xuventude, promoción da información xuvenil e incorporación da xuventude ás novas tecnoloxías durante o ano 2010».
ORDE do 16 de marzo de 2011 pola que se regula a extinción das ensinanzas de bacharelato en varios centros integrados de formación profesional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/04/2011

O Decreto 266/2007, do 28 de decembro, polo que se regulan os centros integrados de formación profesional na Comunidade Autónoma de Galicia, ten por obxecto a regulación destes centros no marco do artigo 11º.4 da Lei orgánica 5/2002, do 19 de xuño, das cualificacións e da formación profesional, e no disposto no Real decreto 1558/2005, do 23 de decembro, polo que se regulan os requisitos básicos dos centros integrados de formación profesional.
O devandito decreto, no seu artigo 2º, establece que terán a consideración de centros integrados de formación profesional na Comunidade Autónoma de Galicia aqueles que ofrezan e impartan formación profesional inicial ou regrada e formación para o emprego. A súa oferta formativa estará dirixida a colectivos destinatarios dos dous subsistemas indistintamente e estará referida ao Catálogo nacional de cualificacións profesionais. Mentres non se desenvolva o referido Catálogo nacional de cualificacións profesionais, a oferta formativa dos centros integrados de formación profesional terá como base os ciclos formativos e os certificados de profesionalidade vixentes, sen prexuízo de poderen ofrecer, con carácter experimental, outras actividades relacionadas coas cualificacións de marcado carácter estratéxico para a economía galega.
Tamén no punto 1 a) do artigo 6º do Decreto 266/2007 se establece que será función básica dos centros integrados de formación profesional impartir a oferta formativa da familia ou da área profesional que teñan autorizada de formación profesional inicial, formación para o emprego e doutras ofertas formativas, referida ao Catálogo nacional das cualificacións profesionais e que conduza a títulos de formación profesional e certificados de profesionalidade que dean resposta ás demandas das persoas e do contorno produtivo.
Xa que logo, analizada a oferta formativa dos centros integrados de formación profesional do sistema educativo de Galicia, cómpre a extinción das ensinanzas de bacharelato dos centros integrados CIFP A Farixa, de Ourense, e CIFP Valentín Paz Andrade, de Vigo.
Na súa virtude, por proposta da Dirección Xeral de Centros e Recursos Humanos
DISPOÑO:
Primeiro.-Nos centros integrados de formación profesional CIFP A Farixa, de Ourense, e CIFP Valentín Paz Andrade, de Vigo, deixarán de impartirse as ensinanzas de bacharelato a partir do próximo curso académico 2011-2012.
Segundo.-Os/As funcionarios e funcionarias docentes dos corpos de catedráticos/as e de profesores/as de ensino secundario das especialidades comprendidas entre os códigos 001 e 061, con destino definitivo nalgún centro relacionado no punto primeiro, quedarán en situación de profesorado desprazado por falta de horario.
Terceiro.-Esta orde entrará en vigor o 1 de setembro de 2011.
Santiago de Compostela, 16 de marzo de 2011.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Decreto 54/2011, do 24 de marzo, polo que se regula a autorización e a actuación dos organismos de control en materia de seguridade industrial na Comunidade Autónoma de Galicia.
CONSELLERÍA DE ECONOMÍA E INDUSTRIA — I. DISPOSICIÓNS XERAIS — 08/04/2011

Advertido un erro no citado decreto, publicado no Diario Oficial de Galicia nº 66, do 4 de abril de 2011, procede xuntar ao antedito decreto o anexo que se acompaña a este texto.
Ver referencia pdf "07000D001P007.PDF"
CORRECCIÓN de erros.-Orde do 15 de marzo de 2011 pola que se convocan axudas económicas para compensar gastos derivados dos accidentes de tráfico de persoal en función docente ou inspectora.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/04/2011

Ver referencia pdf "06700D003P037.PDF"
CORRECCIÓN de erros.-Orde do 17 de marzo de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 05/04/2011

Advertidos erros na devandita orde, publicada no DOG nº 60, do 25 de marzo de 2011, cómpre facer as oportunas correccións:
-Nas páxinas 5.088 e 5.089, onde di: «B. 6.000 euros para mozos/as desempregados/as de 30 ou menos anos.», debe dicir: «B. 6.000 euros para mozos desempregados de 30 ou menos anos.».
-Na páxina 5.090, onde di: «A. Mozos/as desempregados/as de 30 ou menos anos.», debe dicir: «A. Mozos desempregados de 30 ou menos anos.».
ORDE do 25 de marzo de 2011 pola que se exclúe do Catálogo de montes de utilidade pública o monte Ludeiro e Macaque, situado no concello de Sarria, na provincia de Lugo.
CONSELLERÍA DO MEDIO RURAL — III. OUTRAS DISPOSICIÓNS — 05/04/2011

De conformidade co establecido no artigo 38º.2 do Decreto 485/1962, do 22 de febreiro, polo que se aproba o Regulamento de montes, que establece que o catálogo sexa aprobado por decreto, e as súas modificacións parciais sucesivas mediante orde, e co artigo 16º.2 da Lei 43/2003, do 21 de novembro, de montes, logo de expediente instruído polo Servizo de Montes de Lugo, e de conformidade co previsto nos artigos 34º e 38º da Lei 1/1983, do 22 de febreiro, de normas reguladoras da Xunta e da súa Presidencia, e tendo en conta o informe do Servizo de Montes de Lugo e a proposta da Dirección Xeral de Montes,
DISPOÑO:
Artigo único.-Excluír do Catálogo de montes de utilidade pública o monte Ludeiro e Macaque, número 77-b, no cal figura coas seguintes características:
Nome: Ludeiro e Macaque.
Número do catálogo: 77-b.
Concello: Sarria.
Superficie total: 276 ha.
Zona A:
Pertenza: Meixente.
Límites:
Norte: Chao das Pozas, Coto da Serra e Miateira, da parroquia de Goián.
Leste: predios particulares de Meixente.
Sur: predios particulares de Meixente.
Oeste: predios particulares de Belante e Regalto e San Marcos da parroquia de Belante.
Zona B:
Pertenza: parroquias de Ortoá, Maside, Arxemil e Frades.
Límites:
Norte: Vacariza de Macaque, da parroquia de Goián e predios particulares de Ortoá e Frades.
Leste: predios particulares de Arxemil.
Sur: predios particulares de Maside e Ortoá.
Oeste: predios particulares da parroquia de Ortoá.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición, con carácter potestativo ante o conselleiro do Medio Rural, no prazo dun mes, ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109º e 116º da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10º e 46º da Lei 29/1998, do 13 de xullo, da xurisdición contencioso-administrativa.
Santiago de Compostela, 25 de marzo de 2011.
Samuel Jesús Juárez Casado
Conselleiro do Medio Rural
ORDE do 30 de marzo de 2011 pola que se declaran de utilidade pública diversas asociacións inscritas nos rexistros provinciais de asociacións da Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/04/2011

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32º da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles constan a documentación e os informes previstos na citada norma.
De conformidade cos informes favorables de declaración de utilidade pública, emitidos polos instrutores dos expedientes,
RESOLVO:
Declarar de utilidade pública as seguintes asociacións:
-Asociación Rural de Desenvolvemento da Ría Muros-Noia GDR-25, inscrita no Rexistro Provincial de Asociacións da Coruña, co número 2001/5644-1ª.
-Asociación Pro Enfermos Mentales da Coruña, inscrita no Rexistro Provincial de Asociacións da Coruña, co número 833/1980-1ª.
-Asociación de Familiares y Enfermos Mentales Morea, inscrita no Rexistro Provincial de Asociacións de Ourense, co número 1994/1418-1ª.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, de 26 de novembro, de réxime xurídico das administracións públicas e do procedemento administrativo común.
Santiago de Compostela, 30 de marzo de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 30 de marzo de 2011 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio 2011, convocadas pola Orde do 30 de decembro de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 08/04/2011

A Orde do 30 de decembro de 2010 (DOG nº 4, do 7 de xaneiro de 2011) establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 30 de decembro de 2010, coa finalidade de facer chegar estas ao maior número de beneficiarios posibles.
Por todo o exposto, e no uso das facultades que me foron concedidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 30 de decembro de 2010, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2011:
Ver referencia pdf "07000D006P013.PDF"
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de marzo de 2011.
Beatriz Mato Otero
Conselleira de Traballo e Benestar
RESOLUCIÓN do 17 de marzo de 2011, da Dirección Xeral de Ordenación e Xestión dos Recursos Mariños, pola que se dá publicidade ao acordo do Consello da Xunta de Galicia do 10 de marzo de 2011 polo que se suspende a vixencia do Plan Galego de Acuicultura.
CONSELLERÍA DO MAR — III. OUTRAS DISPOSICIÓNS — 07/04/2011

Adoptado o acordo polo Consello da Xunta de Galicia, en sesión do 10 de marzo de 2011, relativo á suspensión da vixencia do Plan Galego de Acuicultura, resulta necesario darlle publicidade ao mencionado acordo, polo que
RESOLVO:
Facer público o acordo do Consello da Xunta de Galicia, adoptado en reunión do 10 de marzo de 2011, que a continuación se transcribe:
Iniciar a revisión do Plan Galego de Acuicultura de 2008 ao ser incompatible cos obxectivos fixados para o futuro Plan Director da Acuicultura de Galicia. E, polo tanto, suspender a vixencia do Plan Galego de Acuicultura que foi aprobado polo Consello da Xunta de Galicia o 28 de agosto de 2008.
Santiago de Compostela, 17 de marzo de 2011.
Pablo Ramón Fernández Asensio
Director xeral de Ordenación
e Xestión dos Recursos Mariños
RESOLUCIÓN do 8 de marzo de 2011 pola que se procede á publicación das axudas concedidas en virtude da Orde do 12 de maio de 2010, pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
CONSELLERÍA DE TRABALLO E BENESTAR — III. OUTRAS DISPOSICIÓNS — 07/04/2011

De conformidade co disposto no artigo 18º.1 da Lei 38/2003, do 17 de novembro, xeral de subvencións; no artigo 15º.1 da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 12 de maio de 2010 pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
Finalidade da axuda: as axudas teñen por obxecto o mantemento das escolas infantís 0-3 e os puntos de atención á infancia (PAI) dependentes das corporacións locais que cumpran os requisitos establecidos no Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais (DOG do 31 de xullo) e no Decreto 329/2005, do 28 de xullo, polo que se regulan os centros de menores e os centros de atención á infancia (DOG do 16 de agosto), así como a normativa de desenvolvemento, se for o caso.
Norma reguladora: Orde do 12 de maio de 2010 pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporación locais (Diario Oficial de Galicia nº 97, do 25 de maio).
Crédito orzamentario: 2.547.177,00 euros, con cargo á aplicación orzamentaria 12.02.312B.460.2.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 8 de marzo de 2011.
Beatriz Mato Otero
Conselleira de Traballo e Benestar
Ver referencia pdf "06900D011P020.PDF"
ORDE do 4 de marzo de 2011 pola que se fixa o prezo de venda ao público de diversas publicacións da Consellería de Medio Ambiente, Territorio e Infraestruturas.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 07/04/2011

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
En consecuencia, en exercicio das atribucións que me confire o artigo 34º da Lei 1/1983, do 22 de febreiro (DOG nº 23, do 21 de marzo) reguladora da Xunta e da súa Presidencia,
DISPOÑO:
Artigo único.
1. Aprobar os prezos de venda ao público das publicacións editadas pola Consellería de Medio Ambiente, Territorio e Infraestruturas y que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de marzo de 2011.
Agustín Hernández Fernández de Rojas
Conselleiro de Medio Ambiente,
Territorio e Infraestruturas
Ver referencia pdf "06900D004P010.PDF"
RESOLUCIÓN do 21 de marzo de 2011, da Secretaría Xeral de Modernización e Innovación Tecnolóxica, pola que se dá publicidade ás axudas concedidas ao abeiro da Resolución do 28 de maio de 2010, pola que se aproban as bases reguladoras para a concesión de axudas, no ámbito da Comunidade Autónoma de Galicia, para a extensión de redes de acceso de nova xeración nas poboacións con maior demanda de Galicia, en réxime de concorrencia competitiva, e se procede á súa convocatoria para o período 2010-2013 (procedemento administrativo PR880A, Diario Oficial de Galicia do 3 de xuño de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/04/2011

O 3 de xuño de 2010 publicouse no DOG a Resolución do 28 de maio de 2010 pola que se aproban as bases e se convocan as axudas para a extensión de redes de acceso de nova xeración nas poboacións con maior demanda de Galicia para o período 2010-2013.
Segundo o establecido no artigo 29º, alínea b) das bases reguladoras da convocatoria, de conformidade co previsto no artigo 15º da Lei 9/2007, do 13 de xuño, de subvencións de Galicia, serán obxecto de publicación no Diario Oficial de Galicia as subvencións concedidas.
Faise indicación que segundo o establecido no artigo 4º das citadas bases reguladoras as actuacións están cofinanciadas nun 80% polo Fondo Europeo de Desenvolvemento Rexional (Feder), no marco do Plan operativo Feder Galicia 2007-2013, eixe 1-Desenvolvemento da economía do coñecemento (I+D+i, sociedade da información e TIC), tema prioritario 10 Infraestruturas telefónicas, actuación 1.10.4. Infraestruturas de telecomunicacións.
En consecuencia, resolvo publicar a seguinte subvención concedida:
a) Norma reguladora da convocatoria: Resolución do 28 de maio de 2010, da Secretaría Xeral de Modernización e Innovación Tecnolóxica, pola que se aproban as bases reguladoras para a concesión de axudas, no ámbito da Comunidade Autónoma de Galicia, para a extensión de redes de acceso de nova xeración nas poboacións con maior demanda de Galicia, en réxime de concorrencia competitiva, e se procede á súa convocatoria para o período 2010-2013. (Procedemento administrativo PR880A, DOG do 3 de xuño de 2010).
b) Programa: 571A-Fomento da sociedade da información e do coñecemento.
c) Crédito orzamentario: 04.70.571A.775.0.- Desenvolvemento das tecnoloxías da información e das telecomunicacións.
d) Beneficiario: R Cable y Telecomunicaciones de Galicia, S.A. con NIF A15474281.
e) Cantidades concedidas:
-Ano 2010: 11.549.999 .
-Ano 2011: 4.550.000 .
-Ano 2012: 5.800.000 .
-Ano 2013: 6.100.001 .
f) Finalidade da axuda: extensión de redes de acceso de nova xeración nas poboacións con maior demanda de Galicia.
Santiago de Compostela, 21 de marzo de 2011.
Mª Mar Pereira Álvarez
Secretaria xeral de Modernización
e Innovación Tecnolóxica
RESOLUCIÓN do 21 de marzo de 2011, da Secretaría Xeral de Modernización e Innovación Tecnolóxica, pola que se dá publicidade ás axudas concedidas ao abeiro da Resolución do 28 de maio de 2010, pola que se aproban as bases reguladoras para a concesión de axudas, no ámbito da Comunidade Autónoma de Galicia,  cofinanciadas polo Fondo Europeo de Desenvolvemento Rexional (Feder), para a extensión de redes de transporte de alta capacidade en poboacións con maior demanda desatendida de Galicia, en réxime de concorrencia competitiva, e se procede á súa convocatoria para o período 2010-2012 (procedemento administrativo PR880B, Diario Oficial de Galicia do 3 de xuño de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/04/2011

O 3 de xuño de 2010 publicouse no DOG a Resolución do 28 de maio de 2010 pola que se aproban as bases e se convocan as axudas para a extensión de redes de transporte de alta capacidade en poboacións con maior demanda desatendida de Galicia para o período 2010-2012.
Segundo o establecido no artigo 29º, alínea b), das bases reguladoras da convocatoria, de conformidade co previsto no artigo 15º da Lei 9/2007, do 13 de xuño, de subvencións de Galicia, serán obxecto de publicación no Diario Oficial de Galicia as subvencións concedidas.
Faise indicación que segundo o establecido no artigo 4º das citadas bases reguladoras as actuacións están cofinanciadas nun 80% polo Fondo Europeo de Desenvolvemento Rexional (Feder), no marco do Plan operativo Feder Galicia 2007-2013, eixe 1-Desenvolvemento da economía do coñecemento (I+D+i, sociedade da información e TIC), tema prioritario 10 Infraestruturas telefónicas, actuación 1.10.4. Infraestruturas de telecomunicacións.
En consecuencia, resolvo publicar a seguinte subvención concedida:
a) Norma reguladora da convocatoria: Resolución do 28 de maio de 2010, da Secretaría Xeral de Modernización e Innovación Tecnolóxica, pola que se aproban as bases reguladoras para a concesión de axudas, no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), para a extensión de redes de transporte de alta capacidade en poboacións con maior demanda desatendida de Galicia, en réxime de concorrencia competitiva, e se procede á súa convocatoria para o período 2010-2012 (procedemento administrativo PR880B, DOG do 3 de xuño de 2010)
b) Programa: 571A-Fomento da sociedade da información e do coñecemento.
c) Crédito orzamentario: 04.70.571A.775.0.- Desenvolvemento das tecnoloxías da información e das telecomunicacións
d) Beneficiario: Telefónica, S.A.U. con NIF A82018474.
e) Cantidades concedidas:
-Ano 2010: 615.156 .
-Ano 2011: 2.501.440 .
-Ano 2012: 2.095.000 .
f) Finalidade da axuda: extensión de redes de transporte de alta capacidade en poboacións con maior demanda desatendida de Galicia.
Santiago de Compostela, 21 de marzo de 2011.
Mª Mar Pereira Álvarez
Secretaria xeral de Modernización
e Innovación Tecnolóxica
RESOLUCIÓN do 31 de marzo de 2011, da Dirección Xeral de Industria, Enerxía e Minas, pola que se dá publicidade á composición da Comisión de Seguimento da execución dos proxectos de natureza industrial asociados aos parques eólicos adxudicatarios dentro das ordes da convocatoria que regula a Lei 8/2009, do 22 de decembro.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 07/04/2011

En aplicación do previsto na disposición adicional 2ª da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental; en virtude do establecido no artigo 3º da Orde do 23 de febreiro de 2011, pola que se aproba o Regulamento de funcionamento da Comisión de Seguimento da execución dos proxectos de desenvolvemento de natureza industrial asociados aos parques eólicos adxudicatarios, que establece a súa composición; e unha vez efectuados a designación e os nomeamentos correspondentes,
RESOLVO:
Dar publicidade á composición Comisión de Seguimento da execución dos proxectos de desenvolvemento de natureza industrial, que quedará constituída coa seguinte distribución:
Presidente:
-Eliseo Diéguez García, director do Instituto Enerxético de Galicia (Inega).
Vogais:
-María Isabel Castro Sánchez, xefa do Servizo de Infraestruturas Enerxéticas (Dirección Xeral de Industria, Enerxía e Minas).
-Emérito Freire Sambade, director do Departamento de Enerxía e Planificación Enerxética (Inega).
-Rosa Núñez Pardo de Vera, xefa da Unidade Técnica de Enerxía Eólica (Inega).
-Norberto Penedo Rey, subdirector de Xestión de Proxectos (Igape).
-Susana Vázquez García, técnica de Xesgalicia (Igape).
Santiago de Compostela, 31 de marzo de 2011.
Ángel Bernardo Tahoces
Director xeral de Industria, Enerxía e Minas
DECRETO 64/2011, do 24 de marzo, polo que se acepta a doazón de bens culturais feita á Comunidade Autónoma de Galicia pola familia Vilariño Pintos.
CONSELLERÍA DE FACENDA — III. OUTRAS DISPOSICIÓNS — 07/04/2011

Con data do 9 de febreiro de 2011, a Consellería de Cultura e Turismo remitiulle á Consellería de Facenda o expediente de doazón de bens propiedade da familia Vilariño Pintos.
A Secretaría Xeral Técnica e do Patrimonio tramitou o expediente de aceptación, logo dos respectivos informes favorables do Arquivo de Galicia e da Comisión Superior de Valoración de Bens Culturais de Interese para Galicia.
De acordo co disposto no artigo 17º.1 da Lei 3/1985, do 12 de abril, do patrimonio da Comunidade Autónoma de Galicia, e 34º.1 do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo, requirirá decreto do Consello da Xunta de Galicia, por proposta da Consellería de Facenda.
Na súa virtude, por proposta da conselleira de Facenda, e logo da deliberación do Consello da Xunta de Galicia na súa reunión do día vinte e catro de marzo de dous mil once,
DISPOÑO:
Artigo único.-Aceptar, nos termos establecidos polo doador, a doazón de bens que a continuación se relaciona:
Obxecto: fondo documental composto de 18 unidades de instalación maioritariamente tamaño cuarto, e catro unidades (rolos) con títulos, diplomas, documentos e impresos.
Procedencia: casa familiar.
Cronoloxía: datas extremas: 1918-1968.
Valoración: 5.760 .
Disposición derradeira
A Consellería de Facenda, a través da Secretaría Xeral Técnica e do Patrimonio, levará a cabo todos os trámites para a efectividade deste decreto.
Ferrol, vinte e catro de marzo de dous mil once.
Alberto Núñez Feijóo
Presidente
Marta Fernández Currás
Conselleira de Facenda
CORRECCIÓN de erros.-Resolución do 22 de marzo de 2011 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba o programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/04/2011

Advertidos erros na referida resolución, publicada no DOG nº 63, do 30 de marzo de 2011, procede facer as seguintes correccións:
-Na páxina 5.553, no punto segundo da resolución, onde di:
«Segundo.-Prazo de presentación de solicitudes.
O prazo de presentación de solicitudes () rematará o 29 de xuño de 2011 ou no momento do esgotamento do crédito orzamentario ().»
Debe dicir:
«Segundo.-Prazo de presentación de solicitudes.
O prazo de presentación de solicitudes () rematará o 29 de xuño de 2012 ou no momento do esgotamento do crédito orzamentario ().»
-Na páxina 5.555, na cláusula primeira, número 1.6, onde di:
«7. O devengo ().»
Debe dicir:
«3. O devengo ().»
-Na páxina 5.555, na cláusula primeira, número 1.6, onde di:
«8. Xuros de demora: ().»
Debe dicir:
«4. Xuros de demora: ().»
DECRETO 62/2011, do 3 de marzo, polo que se adscriben diversas plantas do edificio sito na avenida de Vigo número 16 de Pontevedra.
CONSELLERÍA DE FACENDA — III. OUTRAS DISPOSICIÓNS — 06/04/2011

Tendo en conta a necesidade de espazos do Servizo Galego de Saúde e a Fundación Pública Urxencias Sanitarias de Galicia-061, e que a Comunidade Autónoma de Galicia dispón da propiedade de varias plantas no edificio sito na avenida de Vigo nº 16 de Pontevedra, faise preciso ao adscrición parcial de espazos nos referidos inmobles a dito organismo e entidade citada, quedando, así mesmo, parcialmente adscritos ás consellerías de Presidencia, Administracións Publicas e Xustiza; de Economía e Industria; de Sanidade e de Traballo e Benestar, quedando o remanente á Consellería de Facenda como xestora do patrimonio da Comunidade Autónoma de Galicia.
Visto o informe do Servizo de Investigación Patrimonial e Obras da Subdirección Xeral do Patrimonio, tramitouse o correspondente expediente de adscrición de conformidade cos artigos 20º, 21º e 31º do Decreto 50/1989, do 9 de marzo, polo que se aproba o Regulamento para a execución da Lei 3/1985, do 12 de abril, do patrimonio da Comunidade Autónoma Galega, mediante proposta da Secretaría Xeral Técnica e do Patrimonio que prevé a repartición de espazo para o organismo e entidade anteriormente referida, así como a súa participación nos gastos.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día tres de marzo de dous mil once,
DISPOÑO:
Artigo 1º
Adscríbenselles ao Servizo Galego de Saúde e á Fundación Pública Urxencias Sanitarias de Galicia-061, os espazos que a continuación se sinalan no edificio sito na avenida de Vigo nº 16 de Pontevedra:
Ver referencia pdf "06800D005P057.PDF"
Artigo 2º
O Servizo Galego de Saúde e a Fundación Pública Urxencias Sanitarias de Galicia-061 participarán nos gastos derivados dos consumos de auga, electricidade..., así como do mantemento das instalacións ou servizos que vaian ser compartidos, na proporción indicada no artigo anterior.
Artigo 3º
A adscrición confírelles ao organismo e á entidade sinalada as facultades de administración, xestión e conservación dos bens.
Disposición derradeira
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade do disposto no presente decreto.
Santiago de Compostela, tres de marzo de dous mil once.
Alberto Núñez Feijóo
Presidente
Marta Fernández Currás
Conselleira de Facenda
CORRECCIÓN de erros.-Decreto 52/2011, do 24 de marzo, polo que se establece a ordenación de apartamentos e vivendas turísticos na Comunidade Autónoma de Galicia.
CONSELLERÍA DE CULTURA E TURISMO — I. DISPOSICIÓNS XERAIS — 12/04/2011

Advertidos erros no citado decreto, publicado no DOG nº 65, do venres 1 de abril de 2011, cómpre facer as oportunas correccións:
-Na páxina 5.830, no número 2 do artigo 21º, onde di: «... b) Gormalizar a hospedaxe;» debe dicir: «...b) Formalizar a hospedaxe;».
RESOLUCIÓN do 5 de abril de 2011 pola que se ordena a publicación do acordo do Consello da Xunta de Galicia do 17 de marzo de 2011 polo que se aproba o cadro de persoal da Axencia Galega de Emerxencias.
AXENCIA GALEGA DE EMERXENCIAS — III. OUTRAS DISPOSICIÓNS — 12/04/2011

A Lei 5/2007, do 7 de maio, de emerxencias de Galicia, creou a Axencia Galega de Emerxencias configurándoa como un ente instrumental para a xestión das emerxencias segundo as instrucións emanadas do órgano administrativo que ten as facultades para a xestión das emerxencias e a protección civil (capítulo III, artigos 16º e seguintes).
O vixente cadro de persoal da Axega foi aprobado polo acordo do Consello da Xunta de Galicia do 30 de decembro de 2008.
O obxectivo perseguido coa nova estrutura proposta é o de configurar unha organización eficiente e eficaz, cunha estrutura sinxela en que predomine o carácter especializado na xestión e atención das emerxencias, sen esquecer o necesario aparato administrativo, axeitadamente dimensionado, para o cumprimento dos seus fins, respondendo todo iso a criterios de contención de gasto.
De conformidade co artigo 9º.2 g) do Decreto 223/2007, do 5 de decembro, polo que se aproba o Estatuto da Axencia Galega de Emerxencias, corresponde ao seu presidente propoñerlle ao Consello da Xunta a aprobación do cadro de persoal do ente público.
En consecuencia, por proposta do presidente da Axencia Galega de Emerxencias, logo de coñecemento e aprobación do seu Consello Reitor, e visto o artigo 14º do Decreto 223/2007, do 5 de decembro, así como os informes emitidos pola Dirección Xeral da Función Pública e a Dirección Xeral de Orzamentos, o Consello da Xunta de Galicia, na súa reunión do día 17 de marzo 2011, adoptou o seguinte
ACORDO:
Primeiro.-Aprobar o cadro de persoal da Axencia Galega de Emerxencias.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta na súa reunión do día dezasete de marzo de dous mil once, relativo á aprobación do cadro de persoal da Axencia Galega de Emerxencias, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 5 de abril de 2011.
Alfonso Rueda Valenzuela
Presidente da Axencia Galega de Emerxencias
Ver referencia pdf "07200D012P026.PDF"
DECRETO 67/2011, do 24 de marzo, polo que se aproba a bandeira do Concello de Montederramo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/04/2011

O Concello de Montederramo considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27º.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia, e por proposta da persoa titular da Consellería de Presidencia, Administracións Públicas e Xustiza, logo da deliberación do Consello da Xunta de Galicia na súa reunión do día vinte e catro de marzo de dous mil once,
DISPOÑO:
Artigo único.-Aprobar a bandeira do Concello de Montederramo, que figura como anexo, organizada do seguinte xeito:
Pano de amarelo. No ángulo superior da hasta un carballo de verde acompañado de dúas flores de loto de vermello, unha a cada lado do tronco.
O pano de amarelo e cor verde da árbore representan o compromiso das súas xentes polo desenvolvemento dentro do equilibrio ambiental. A árbore e as flores de loto aluden acertadamente ás armas heráldicas do mosteiro cisterciense de Montederramo, fundado en 1.124 orixinariamente baixo a regra de San Bieito, ao que estaba historicamente vinculado o territorio municipal, onde as ditas flores tradicionalmente simbolizan o renacemento do sol, da vida, da fecundación e a resurrección. Ademais, o carballo alude tamén á histórica riqueza forestal, á actividade gandeira, agraria e ao carácter rural do municipio.
Ferrol, vinte e catro de marzo de dous mil once.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "07200D006P010.PDF"